# data[].attributes.body
My dolphins

# data[].attributes.body
Duck

# data[].attributes.body
Dolphins

# data[].attributes.body
ގުރާ ފުށީ ފަރުގައި ބޯވައެއް ދިރި އުޅެމުން ދިޔައެވެ. މިބޯވަޔާއެކު ތަފާތު އެކި ވަންތަރުގެ މަސްމަހާ މެހި ދިރިއުޅެމުން ދިޔައެވެ.

އެއްދުވަހެއްގެ ހަވީރުގެ ވަގުތެކެވެ. ބޯވަ ވަރަށް ފަރިވެލައިގެން ބަގީޗާގައި ވަލަކިޔާ ނަށަމުން ދިޔައެވެ. މަންޒަރު ބަލަން ދުރުގައި ޝީހޯސެއް އިނެވެ. ޝީހޯސް ހިތަށް އެރިއެވެ. ބޯވައަކީ ހާދަ ފޮނި ބޮޑާ އެއްޗެކެވެ. ޝީހޯސް އައިސް ބޯވަޔާ ދިމާއަށް އެބަ ބުނެއެވެ

ޝީހޯސް :  ބަލަ ބޯވަޔާ ހާދަ ފޮނިވެފެތިހުރީ

ބޯވަ :   ( ހިނި ހަނޑެއް ޖަހާލާފަ ) ހައްހައްހާހާ ބަލަ           އަހަރެންމީ މިފަރުގައި ދިރިއުޅޭ އެންމެ ބާރުގަދަ މީހާ

ޝީހޯސް :  ބަލަ ކަލޭ ބާރުގަދަ ވެގެން ކުރެވޭނީ ކޮންކަމެއް

ބޯވަ :     ނިކަން އާދަބަލަ މަށާ ޖަދަލު ކޮށްލަށް

މިހެން ބުނުމުން ސީހޯސް އައިސް ބޯވަޔާ ދިމާކޮށް ލިއެވެ. އެވަގުރު ބޯވައިގެ ދިގު ފައިތަކުން ޝީހޯސްގެ ކަރުގައި އޮޅާލިއެވެ. ޝީހޯސަކަށް އުޅެއުޅެވެސް ބޯވައިގެ އަތްދަށުން ސަލާމަތް ވާގޮތެއްނުވިއެވެ. ޝީހޯސް އެންމެފަހުން ސަލާމަތަށް އެދި އާދޭސް ކުރުމުން ޝީހޯސްގެ ކަރުން ބޯވައިގެ ދިގުފައިތައް ދޫކޮށްލިއެވެ. އަދި ހެމުން ހެމުން ބޯވަ ހިގައްޖެއެވެ.

# data[].attributes.body
ހަފުތާގެ ހުކުރު ދުވަސް އާދޭތޯ ބެލުމަކީ އަސްދޫނި ތަކުގެ އާދައެކެވެ. އެއީ އާއިލާގެ އެންމެން ހިގާލަންދާ ދުވަހަށް ވާތީއެވެ. މަންމަ އަސްދޫނި ދެދަރިން ގޮވައިގެން ހިނގާލަން ނުކުތެވެ. ތަންކޮޅަކަށް ދިޔަތަނާ އާވައްތަރެއްގެ އެއްޗެއް ވިއްކާމީހެއް ފެނިގެން އެމީހާ ގާތަށް ގޮސް އޭގެ ނަންއަހައިގެން ގަނެގެން ހިނގައިގަތެވެ. މަންމަ އަސްދޫނި އެއްޗެހިތައް ހަންތައް ހިފައިގެން ދަނިކޮށް މާމަތިން ބޫން އަޑުތަކެއް އިވިގެން ބަލާލިއެވެ. އެއި މާކުދިކުދި އުދުހޭއެއްޗެހިތަކެކެވެ. އެއްޗެހިތަކަކަށް ބަލަމުންދަނިކޮށް އެއްހަން ދޫވެގެން ހިނގައްޖެއެވެ. ވީދެރައިން މަންމަ އަސްދޫޏާއި ދެ ދަރިން ބޭނުންވީ އެތަނުން ފެނުނު ޕާކުގައި މަޑުކުރާށެވެ. މަންމައަސްދޫނިވެސް ދެކުދިންގެ އެދުމުގެ މަތިން ހަވީރުގެ އެހިތްގައިމު ވަގުތު ކޮޅު ހޭދަކުރީ ޕާކުގައެވެ.

# data[].attributes.body
އެއްދުވަކު ކުޑަކުޑަދޫންޏެއް މަޑުމަޑުން ހިނގަމުން ހިނގަމުން ބޭރަށް ނުކުތެވެ. ކުޑަދޫނި ބޭރުފެނުމުން ވަރަށް އުފާވިއެވެ. ކުޑަދޫނި ބޭރަށް ނުކުމެ ތަންތަން ހޯދަމުން ދަނިކޮށް ފެނުނީ ވަރަށް ރީތި ޕާކެކެވެ. އެޕާކުގައި ވަރަށް ރީތި ގަސްތައް ހެދިފައިވެއެވެ.

ކުޑަދޫނި ޕާކުގައި މަޑުކޮށްލައިގެން ހުރީ ވަރަށް ހިތްހަމަ ޖެހިގެންނެވެ. ވިނަގަސްތަކުގެ ތެރޭގައި ކުޑަދޫނި ފިނިކޮށް ލުމަށްޓަކައި މަޑުކޮށްލިއެވެ. އިރުކޮޅެއްވީތަނާ ކުޑަދޫނި މަންމަ މަތިން ވަރަށް ހަދާން ވެއްޖެއެވެ. އެވަގުތު ކުޑަދޫނި ހިތަށްއެރިއެވެ. އަހަރެންގެ މަންމަ ކޮބާ ބާވައެވެ. އަވަހަށް މަންމަ ހޯދުމަށް ދާހިތްވެގެން ކުޑަދޫނި ގެއަށްދާން ހިގައިގަތެވެ.

# data[].attributes.body
ހަވީރުގެ ހިތްފަސޭހަ ވަގުތެވެ. އަސްދޫނި އެސޮރުގެ ދެދަރިން ގޮވައިގެން ހިނގާލަން ނުކުތެވެ. ތަންކޮޅަކަށް ދިޔަތަނާ މަގުމަތިން ފުއްޕާހަން ވިއްކާމީހަކު ފެނުނެވެ. ކުދި އަސްދޫނިތައް ފުއްޕާހަން ގަންނަން ބޭނުންވިއެވެ. އަސްދޫނި ފުއްޕާހަން ވިއްކާމީހާގާތަށް ގޮސް ކޮންމެ ކުއްޖަކަށް ދެ ފުއްޕާހަން ގަނެގެން އެސޮރުގެ ތުނބުގައިލައިގެން އަންނަނިކޮށް އެތަނުން އެއް ފުއްޕާހަން ވަޔާ މައްޗަށް އަރައިގެން ދިޔައެވެ. މިތަންފެނި ދެރަވެގެން ކުދި އަސްދޫނިތައް ރޯންފެށިއެވެ. މިކަމާ ބޮޑުއަސްދޫނި ހަދާނެގޮތް ބޮޑުވެފައި އިނެވެ. އެވަގުތު އެދިމާ މަތިން އުދުހެމުންދިޔަ ދޫނި ބައިގަނޑަކަށް އެތަން ފެނިގެން އެތަނުން އެއްދޫނި އެދިމާއަށް ދިޔައެވެ. އަދި އެއްކަލަ ފުއްޕާހަން ހިފައިގެން ގޮސް ކުޑަ އަސްދޫނިތަކަށް ދިނެވެ. އަސްދޫނި އުފަލުން ފުއްޕާހަމުގައި ހިފައި، ކުޅެން ފެށިއެވެ. އަސްދޫނީގެ މަންމަ ބުންޏެވެ. ދަރިފުޅާއެވެ. ހެޔޮކަމެއް ކޮށްދޭ ކޮންމެ މީހަކަށްވެސް ޝުކުރުއަދާކުރުމަކީ ވަރަށް ރީތި ސިފައެކެވެ. ކުޑައަސްދޫނި އަވަހަށްގޮސް ދޫންޏަށް ވަރަށް ބޮޑަށް ޝުކުރު އަދާކުރިއެވެ. އަދި އޭގެފަހުން ކުޑައަސްދޫނި އަބަދުވެސް މީހަކު ހެޔޮކަމެއް ކޮށްދިފިނަމަ ޝުކުރުއަދާކުރެއެވެ.